Pročko, Jozef, poslanec NR SR (2023-12-19):
Ďakujem. Buďte hrdina, ktorý ste to povedal o tých vajíčkach? Či to len tak budete vykrikovať? Teraz už nie ste hrdinovia? Milé kolegyne, milí kolegovia, som veľmi rád naozaj, že uplatňujete svoje právo a vystupujete v tejto rozprave. Vy si myslíte, že na konci tohoto, na ten, na konci našej rozpravy sa niečo iné stane, ako to, že si odhlasujú toto svinstvo? Vy si myslíte, že na konci rozpravy o štátnom rozpočte ho neschvália? Vy si myslíte, že na konci rozpravy o tom, či bude Fico beztrestne kradnúť, si neschvália zrušenie špeciálnej prokuratúry? Ja chcem poprosiť vás, naozaj ja chcem poprosiť, využívajme toto právo rozprávať. Využívajme toto právo, aby čím dlhšie mohla špeciálna prokuratúra pracovať, lebo toho sa boja. Toho sa boja. Škoda, ja som chcel poprosiť mojich kolegov kádehákov, aby sa tiež pridali k nám a naozaj využili sme toto právo. Nič iné, nič iné nemáme. Fico musí ovládnuť políciu, Fico musí ovládnuť prokuratúru, súdy, Fico musí ovládnuť SIS a všetko pre to robí. To nie je o tom, že Fico je človek, ktorý plní svoje sľuby. Veď vy dobre viete, kto je Fico, vy veľmi dobre viete. Dvanásť rokov tu predtým robil len a len kšefty. Nič iné. Vy si myslíte, že teraz sa bude diať niečo iné? Je ich tu 79, nás je 71, oni si odhlasujú tie veci, oni si to odhlasujú. Nemajú kožu na tvári a národ, tých 30 % ich povie, nám je to jedno, veď čo, ako sa nás to dotýka, že no tak nech kradne Fico. Toto rozprávajú jeho voliči. Ale ja chcem voličom Roberta Fica povedať, prepáčte, ale on ide ukradnúť 20 miliónov a ide si dať za to beztrestnosť. Podmienku. Veď tých 20 miliónov by mohol dať na dve-tri telocvične a kde skončia tie peniaze? Naozaj kolega tuná rozprával o tom, aký šalát do tohto zákona dali, a Fico je v tomto, to je vychcanec, on to tak zamieša, a tak porozpráva takým spôsobom, že naozaj je z toho šalát. Veď tu idú zákony ako zákon o štátnej štatistike, no jasne, štatistiku musia kamuflovať, aby mali dobré výsledky. Zákon o zdravotných poisťovniach musia, pretože tam sa bude najviac kradnúť v zdravotníctve. Zákon o organizácii štátnej podpory, výskumu a vývoja, no tak veď budú, budú si rozdávať svoje kšeftíky a zákon o podpore cestovného ruchu, to idú spojiť so zákonom o športe. O cestovnom ruchu idú rozprávať oni, ktorí v živote nepomohli žiadnemu podnikateľovi na Slovensku, v živote. A ja viem, o čom hovorím, ja podnikám dvadsať rokov v cestovnom ruchu, myslíte, že mi vláda Ficova nejako pomohla? Platiť dane, platiť, platiť, posielať kontroly a posielať kontroly a zdierať ľudí, to je Fico. Vy si myslíte, že jeden z týchto tuná alebo tam čo sú za mnou, vy si myslíte, že jeden z tých tie svoje peniaze, nakradnuté peniaze si zaslúžia? Ale oni majú na saláme vás, príde sem v obleku za 20-tisíc, s hodinkami za 60-tisíc euro, on vás má, Slováci, na saláme! Jemu je to jedno, on vám pred voľbami povie, že vám dajú trináste dôchodky. Potom nie sú, on vám pred voľbami povie, že budú lacné potraviny. Ukážte mi jednu lacnú potravinu, jednu lacnejšiu! Nemá kožu na tvári, nemá kožu na tvári, nemá! A toto, toto, toto je normálne? Čisté, odporné klamstvo. Oni oklamali národ, oklamali národ! Porozdeľovali si fleky. Čo robí Taraba? To je jedno odporné, nechutné svinstvo, to sa inak nedá nazvať. Bratranec bude šéfom, sesternica bude tajomníčka na úradoch, kde musí byť vysoko odborne, špecificky pripravený odborník, ktorý sa stará o životné prostredie. Taraba, ktorý kšeftoval s podnikateľom z prostredia SIS, vy si myslíte, že tam bude ochrana životného prostredia? Raši, ktorý má naozaj za ušami v zdravotníctve, myslíte, že tam to bude čestné? Veď tu máme človeka, ktorý údajne zobral 150-tisícový úplatok. Vy ste tu rozprávali o morálke, o akej morálke, o akej morálke? Máme tu ako predsedajúceho človeka, ktorý je obvinený z korupcie. O akej morálke to ideme rozprávať? Veď my máme vo vedení štátu zločincov a Slovákom je to jedno. Nám je to jedno, mňa sa to netýka. No týka sa vás to, milí dôchodcovia, keď vám ukradnú stovky miliónov, ktoré mohli ísť na dôchodky. Keď 100 mil. teraz dajú, dajú tie peniaze Dankovi. Športovci, Justín Sedlák, škoda, že tu nie je Justín Sedlák, Dušan Tittel, Vlček, veď tí ľudia vedia. Viete, desať rokov som viedol mládežnícky šport vo svojej rodnej obci popritom, ako som robil v televízii, popritom ako som naozaj mal iné aktivity a organizoval, trénoval som. Potom som zaplatil trénera, vozil som tie decká, robil som manažéra. Nám chodilo 48 chlapcov na ihrisko, ale smerácko-esenácko-házedesácko-starostovský komplex, čo tam sme mali, viete, čo mi povedal, že tí chlapci nám ničia štadión. No toto je ich prístup. Rozprávajú tu o chaose, o chaose, aký bol chaos? Čo teraz robia? Tento šalát, tento šalát, čo dali, to čo je aký chaos? Veď to je, to ani chaos sa nedá nazvať, to je úplne čierna diera, čierna diera. Oni rozprávajú... Pán predsedajúci, fakt ma vyrušujete! Fakt ma vyrušujete, prosím vás pekne, pán Pellegrini! Neskutočné, to je tá nová morálka?! No fakt ma to vyrušuje! A viete, čo povedal Migaľ? Pokračuj! To je ich odporná, nechutná arogancia! Čo má tam sedieť čo Migaľ a mne rozprávať, aby som pokračoval. Viete, čo by spravili inde, keby som si toto dovolil? To je tá nová ich morálka, ale im je to jedno. Ich arogancia, ich nechutná arogancia nemá hranice, nemá hranice. Máme aspoň toto právo, že ideme si porozprávať v rozprave, aj to vám prerušuje, rozumiete, aj to prídu sem a vyrušujú vás tu a povedia vám, pokračuj! Rozprávali o chaose, rozprávali o tom, že my sme robili chaos. To, čo robia a akým spôsobom to idú urobiť, je naozaj sofistikovaný chaos a Fico to robí naschvál. Fico naschvál robí z toho šalát. Ako vymenili okresných prednostov, ako ich vymenili? Takto, takto, rozdelili si to, rozdelili si to. (Prerušenie vystúpenia predsedajúcim.)